armvectores/hy_wikipedia_2023 huggingface dataset:
Իվան Կուբլախանով

«Իվան Կուբլախանով» (ռուս.՝ «Иван Кублаханов»), ռուս ժամանակակից գրող Վիկտոր Պելևինի պատմվածքը, որը գրվել է 1994 թվականին։


== Բովանդակություն ==
Պատմվածքի սկզբում ընթերցողը չի հասկանում, թե ում անունից է տարվում շարադրանքը։ Հերոսը գտնվում է ինչ-որ անհասկանալի տարօրինակ տարածքում։ Եվ միայն որոշ ժամանակ անց պարզ է դառնում, որ հերոսը մարդկային սաղմ է, նկարագրվում են նրա ֆիզիկական և հուզական փոխակերպումները։
Քնի թեման պատմվածքում կարևոր նշանակություն ունի։ Ընդ որում՝ որպես քուն հասկացվում է ֆիզիկական արթունությունը, իսկ ֆիզիկական քնի ժամանակ հերոսը գտնվում է իրականության մեջ։ Գլխավոր հերոսի ողջ կյանքը՝ բեղմնավորման պահից մինչև մահվան պահը, նկարագրվում է որպես այս երկու իրողությունների շարք։ Որևէ ֆիզիկական շոշափելի տարածություն պատմվածքում չկա։
Հեղինակը ընթերցողին դրդում է մտորել գիտակցության բնության մասին։ Ճշմարիտ իրականությունը պատմվածքի հերոսի համար սկզբնակետ է, այնտեղ նա չունի ոչ անուն, ոչ էլ հատկանիշներ։ Իրականության մեջ մարդկային կերպարը վերցնում է Իվան Կուբլախանովի կերպարանքը։ Այլ մարդիկ հայտնվում են միայն մարդկային իրականության մեջ, և ճշմարիտ իրականությունում կերպարը միայնակ է։ Մարդկային իրականությունը մեկնաբանվում է որպես տանջալի քուն, որից անհրաժեշտ է արթնանալ։ Քնից (ֆիզիկական մահից) արթնանալուց հետո, հայտնվելով ճշմարիտ իրականության մեջ, հերոսը մոռանում է, որ ինքը ժամանակին Իվան Կուբլախանովն էր։
Պատմվածքի հերոսի ազգանունը հղում է Սամուել Քոլրիջի «Կուբլա խան, կամ Տեսիլք երազում» պոեմին։ Պատմվածքի գաղափարախոսությունը հիմնված է արևելյան ուսմունքների, մասնավորապես՝ բուդդայականության գաղափարների վրա։ Հեղինակն անդրադառնում է գոյության պատրանքային բնույթի և մարմնական վերամարմնավորման բազմության մեջ հոգու գոյության գաղափարին։ Պատմվածքը հիմնված է նաև Բրահմայի մասին հնդկական առասպելի և Տիեզերքի ստեղծման վրա. Բրահման քնում է ոսկե ձվի վրա, որից կազմավորվում է Տիեզերքը, երբ նա արթնանում է, և մարում է, երբ նա քնում է։


== Հրապարակումներ ==
Պատմվածքն առաջին անգամ հրապարակվել է 1994 թվականին Մինսկում լույս տեսած «Ֆանտակրիմ-ՄԵԳԱ» ամսագրի առաջին համարում։ Պարբերականներից դուրս առաջին անգամ լույս է տեսել 1996 թվականին՝ Պելևինի ստեղծագործությունների «Ստորին աշխարհի դափը» ժողովածուում։


== Ծանոթագրություններ ==
Կաստիլիոնե Մեսսեր Մարինո

Կաստիլիոնե Մեսսեր Մարինո  (իտալերեն՝ Castiglione Messer Marino), կոմունա Իտալիայում՝ Աբրուցո մարզի Կիետիի գավառում։
Բնակչությունը՝ 2.208 մարդ։ Խտությունը՝ 47 մարդ/կմ²։ Տարածքը՝ 47 կմ²։ Փոստային ինդեքս 66033։ Հեռախոսային կոդ՝ (+39) 0873։
Բնակավայրի հովանավորն է սուրբ Ռաֆայելը։


== Ծանոթագրություններ ==
Սադկի (գյուղ, Ժիտոմիրի շրջան)

Անվան այլ կիրառումների համար տե՛ս՝ ՍադկիՍադկի (ուկրաիներեն՝ Садки), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Սադկի գյուղում բնակվում էր 726 մարդ։ Բնակավայրը զբաղեցնում է 0,88 կմ² տարածք։ Բնակչության խտությունը կազմում էր 825 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլ Կամպեր

Կառլ Կամպեր (անգլ.՝ Karl Walter Kamper, ապրիլի 20, 1941(1941-04-20), Փիթսբուրգ, Փենսիլվանիա, ԱՄՆ - փետրվարի 2, 1998(1998-02-02)), ամերիկացի աստղագետ, աշխատել է Կառլ Շվարցշիլդի աստղադիտարանում։
1963 թվականին ավատրել է Ջորջթաունի համալսարանը, որից հետո ուսանել է նաև Փիթսբուրգի համալսարանում։ 1969-ից 1970 թվականները աշխատել է Լիկի աստղադիտարանում, որից հետո տեղափոխվել է Վան Ֆլեկի աստղադիտարան, որից հետո, 1974 թվականին տեղափոխվել է Դևիդ Դանլափի աստղադիտարան, որտեղ և աշխատել է մինչ իր մահը։
Փոքր մոլորակների կենտրոնի տվյալների համաձայն, հայտնաբերել է երեք աստերոիդ, երկուսը 1963 թվականին և մեկը 1978 թվականին։


== Ծանոթագրություններ ==


== Արտաքին հղումներ ==
(անգլերեն) Tom Bolton, Biografia di Karl Walter Kamper, www.casca.ca
Թութունջյան

Թութունջյան, հայկական ազգանուն։


== Ազգանունը կրողներ ==
Արմեն Գրիգորի Թութունջյան (1944-2017), երաժիշտ։
Արմինե Միհրանի Թութունջյան (1921-2011), երգչուհի։
Հովսեփ Մովսեսի Թութունջյան (1918-1994), հոգեբան։


== Հաստատություններ ==
Համազգային «Լյուսի Թութունջյան» պատկերասրահ


== Գրական հերոսներ ==
Հովակիմ Թութունջյան, Վարդգես Պետրոսյանի «Հայկական էսքիզներ» վիպակի հերոսներից։


== Ծանոթագրություններ ==
Fake Love

«Fake Love», հարավկորեական BTS խմբի երգը, որ թողարկվել է որպես նրա Love Yourself: Tear (2018) երրորդ ստուդիական ալբոմի առաջին սինգլ։ Սինգլն ամերիկյան Billboard Hot 100 հիթ-շքերթում ընդգրկվելու առաջին շաբաթում զբաղեցրել է տասներորդ հորիզոնականը 29 000 թվային ներբեռնումների քանակով՝ դառնալով BTS խմբի առաջին հիթը, որ ընդգրկվել է հիթ-շքերթի լավագույն տասնյակում, ինչպես նաև դառնալով կորեական խմբերի բարձրագույն ձեռքբերումը ԱՄՆ-ում։ Երգի ալտերնատիվ ռոք տարբերակը թողարկվել է որպես «Rocking Vibe Mix» առանձին սինգլի տեսքով 2018 թվականի հունիսի 4-ին։ Ճապոնական տարբերակը թողարկվել է թվային ձևաչափով 2018 թվականի հոկտեմբերի 16-ին՝ ռեմիքսի հետ 2018 թվականի նոյեմբերի 7-ին ֆիզիկական կրիչով թողարկվելուց առաջ։


== Պատմություն ==
«Fake Love» երգն անմիջապես դարձել է առաջինը (№ 1) Կորեայի վեց առաջատար երաժշտական հիթ-շքերթներում (թողարկումից ընդամենը մեկ ժամ անց երգին հաջողվել է գերազանցել Genie-ի առավելագույն ցուցանիշները նրա պատմության մեջ առաջին անգամ), հասնել «Certified All-Kill» կարգավիճակին։ Տեսահոլովակն իր դիտումներով սահմանել է բացարձակ ռեկորդ Կորեայի տղամարդկանց խմբերի շարքում. առաջին 24 ժամում նրա դիտումների քանակը կազմել է ավելի քան 35,9 միլիոն։ «Հավանել» նշումների քանակը կազմել է ավելի քան 3,9 մլն առաջին օրվա ընթացքում։


== Երգացանկ ==


== Մրցանակներ և անվանակարգեր ==


== Արձագանքներ ==


=== Տարեկան ամփոփիչ ցանկեր ===


== Հիթ-շքերթներ ==


== Ծանոթագրություններ ==


== Արտաքին հղումներ ==
 «Fake Love» (Extended ver.) (անգլ.)
Տրոստյանեց (գյուղ, Գորոդոկի շրջան)

Անվան այլ կիրառումների համար տե՛ս՝ ՏրոստյանեցՏրոստյանեց (ուկրաիներեն՝ Тростянець), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Տրոստյանեց գյուղում բնակվում էր 299 մարդ։ Բնակավայրը զբաղեցնում է 1,5 կմ² տարածք։ Բնակչության խտությունը կազմում էր 199,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարչելո Մաստրոյանի

Մարչելո Վինչենցո Դոմենիկո Մաստրոյանի (իտալերեն՝ Marcello Vincenzo Domenico Mastroianni, սեպտեմբերի 28, 1924(1924-09-28)[…], Ֆոնտանա Լարի, Ֆրոզինոնե, Լացիո, Իտալիա - դեկտեմբերի 19, 1996(1996-12-19)[…], Փարիզի 6-րդ շրջան, Փարիզ), իտալացի դերասան։


== Կենսագրություն ==
Մարչելո Մաստրոյանին ծնվել է 1924 թվականին Իտալիայի Ֆոնտանալիր գյուղաքաղաքում։ Հանդես է եկել Հռոմի համալսարանի սիրողական թատրոնում։ 1948 թվականին ռեժիսոր Լուկինո Վիսկոնտին նրան հրավիրել է իր ղեկավարած թատերախումբ, որտեղ հաջողությամբ խաղացել է Ալֆիերիի և Շեքսպիրի պիեսներում։ Առաջին անգամ նկարահանվել է 1947 թվականին Ռիկարդո Ֆրեդայի «Բանտից փախածը» ֆիլմում։ Այնուհետև նկարահանվել է Լուչիանո Էմերի «Օգոստոսյան կիրակի» (1949), «Փարիզը միշտ Փարիզ է» (1951) և «Հռոմեացի նշանածները» (1954), Ջուզեպպե Դե Սանտիսի «Սիրո օրեր» (1953), Կարլո Լիձանիի «Պատմվածք խեղճ սիրահարների մասին» (1954), Լուկինո Վիսկոնտիի «Սպիտակ գիշերներ» (1957), Մարիո Մոնիչելիի «Հայրեր և որդիներ» (1957) և «Աղավնին» (1959) Էլիո Պետրիի «Մեկ հեկտար երկինք» (1958), Ֆեդերիկո Ֆելինիի «Քաղցր կյանք» (1960), «Ութ ու կես» (1962), Միքելանջելո Անտոնիոնիի «Գիշերը» (1961), Լուի Մալլի «Անձնական կյանք» (1961) Պիետրո Ջերմիի «Ամուսնալուծություն իտալական ձևով» (1962), Վիտտորիո դե Սիկայի «Երեկ, այսօր, վաղը» (1963), «Ընկերները» (1963), «Ուրախ ուրվականները (1963), «Կազանովա-70» (1964), «Սիրահարների ժամանակը» (1969), «Ամուսնություն իտալական ձևով» (1965), «Արևածաղիկներ» (1969), Կլոդ Լելուշի «Դարձյալ սիրո մասին» (1970), Էտորե Սկոլայի «Մի առանձնահատուկ օր» (1977, լավագույն դերակատարման համար արժանացել է  «Օսկար» մրցանակի)։ Արժանացել մի շարք այնպիսի մրցանակների, ինչպիսիք են Բրիտանական կինոակադեմիայի մրցանակ, Կաննի կինոփառատոնի մրցանակ՝ լավագույն տղամարդու դերակատարման անվանակարգում, ինչպես նաև երկու «Ոսկե գլոբուս»։


== Ծանոթագրություններ ==


== Արտաքին հղումներ ==
Մարչելո Մաստրոյանին Filmreference.com կայքում(անգլ.)
Էջը IMDb կայքում(անգլ.)
Վառեսմյաե

Վառեսմյաե (էստ․՝ Varesmäe), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լև Կվիտկո

Կվիտկո Լև Մոիսեևիչ (հոկտեմբերի 15, 1890(1890-10-15), Գոլոսկով, Լետիչևի շրջան, Խմելնիցկիի մարզ - օգոստոսի 12, 1952(1952-08-12), Պետական անվտանգության մարմինների շենք Լուբյանկայում, Krasnoselsky District), հրեա խորհրդային բանաստեղծ։ ԽՄԿԿ անդամ 1939 թվականից։ Կվիտկոյի «Կարմիր փոթորիկ» (1918) պոեմը Հոկտեմբերյան հեղափոխության մասին հրեական գրականության առաջին ստեղծագործությնունն է։ 1919 թվականին լույս են տեսել «ծաղիկներ» գիրքը (մանուկների համար) և «Քայլեր» քնարական ժողովածուն։ 1941 թվականին գրել է «Երիտասարդ տարիներ» չափածո վեպը։ 1958 թվականին ռուսերեն թարգմանությամբ հրատարակվել է «Լյամ և Պետրիկ» ինքնակենսագրական վիպակը։ Կվիտկոյի բանաստեղծությունները թարգմանված են աշխարհի շատ լեզուներով։


== Գրականություն ==
Լև Կվիտկո, Իմ ընկերները, Երևան, 1970։


== Ծանոթագրություններ ==
Սպառողական արժեք

Սպառողական արժեք (գերմ.՝ Gebrauchswert), դասական քաղաքատնտեսության և մարքսյան տնտեսագիտության մեջ օգտագործվող հասկացություն՝ մարդու անձնական կամ արտադրական պահանջմունքը բավարարելու իրի օգտակար հատկությունը։ Իրի օգտակարությունը հաղորդում է սպառողական արժեք կամ այն վերածում բարիքի, որն էլ իրացվում է միայն սպառման պրոցեսում։ 
Սպառողական արժեքները կազմում են հարստության իրային բովանդակությունը՝ ինչ հասարակական ձև էլ ունենա այդ հարստությունը։ Դրանք հասարակության գոյության և առաջընթացի նախադրյալներն են, աճում ու բազմապատկվում են արտադրության զարգացմանը զուգընթաց։ Սպառողական արժեքների գերակշռող մասն աշխատանքի արդյունք է, սակայն դրանց որոշ տեսակներ (օդ, ջուր, վայրի բույսեր, պտուղներ են) պատրաստի ձևով ստացվում են բնությունից։ Սպառողական արժեքն ապրանք է դառնում, երբ արտադրվում է ուրիշի համար, իրացվում շուկայի միջոցով և փոխանակվում այլ Սպառողական արժեքի հետ։ Որպես արժեքի կրող Սպառողական արժեք պատմական կատեգորիա է, նրա կառուցվածքը համապատասխանում է այս կամ այն հասարակական ֆորմացիայի առանձնահատկություններին։ Սոցիալիզմի պայմաններում Սպառողական արժեքը ձեռք է բերում անմիջական հասարակական բնույթ, պլանաչափորեն ապահովվում է հասարակայնորեն օգտակար իրերի արտադրությունն անհրաժեշտ և հաշվեկշռված չափով, գիտատեխնիկական առաջընթացի հիման վրա պայմաններ են ստեղծվում ապրանքների որակն անընդհատ բարձրացնելու և տեսականին ընդլայնելու համար։ Սոցիալիզմը նպաստում է հասարակության անդամների բանական պահանջմունքների ձևավորմանը և ստեղծում դրանց բավարարման նյութական նախադրյալներ։
My Universe

«My Universe», բրիտանական Coldplay ռոք բենդի և հարավկորեական BTS բոյ բենդի սինգլը, որը թողարկվել է 2021 թվականի սեպտեմբերի 24-ին՝ Parlophone Records և Atlantic Records լեյբլներում որպես Coldplay խմբի՝ «Music of the Spheres» իններորդ ստուդիական ալբոմի երկրորդ սինգլ։ Երգը և անգլերեն է, և կորեերեն։


== Նախապատմություն ==
Երգի անվանումն առաջին անգամ հայտարարվել է 2021 թվականի հուլիսին՝ ալբոմի երգացանկի ներկայացման ժամանակ։ Երգից որոշ հատված ներառված է «Overtura» անվամբ թրեյլերում։ Սեպտեմբերի 13-ին հաստատվել է, որ երգն հանդիսանում է Coldplay-ի և BTS-ի համագործակցությունը։ ։ Այնուամենայնիվ, խմբերի միջև համագործակցության մասին շշուկներն պտտվում էին 2021 թվականի փետրվարից, այն բանից հետո, երբ BTS-ը կատարել է Coldplay-ի «Fix You» երգի քավերը՝ «MTV Unplugged»-ի համար։


== Երգացանկ ==
Ստանդարտ CD սինգլ

Ալտերնատիվ CD սինգլ (Epiphane տարբերակ)


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
«My Universe» ՅուԹյուբում
Մ.թ.ա. 993


== Դեպքեր ==
Ամենեմոպը շարունակում է Ֆուսեննես I-ին, իբրև Եգիպտոսի արքա։


== Ծնունդներ ==


== Մահեր ==
Աթենքի արքա՝ Արխոնի մահը, 19 տարվա գահակալությունից հետո։
Աստերոիդների ցանկ (270401-270500)

Աստերոիդների ցանկ (270301-270400)  • Աստերոիդների ցանկ  • Աստերոիդների ցանկ (270501-270600)
 Աստերոիդների ցանկ (270301-270400)  • Աստերոիդների ցանկ  • Աստերոիդների ցանկ (270501-270600)
Արտ Փարքինսոն

Արտ Փարքինսոն (անգլ.՝ Art Parkinson, հոկտեմբերի 19, 2001(2001-10-19), Moville, County Donegal, Օլսթեր, Իռլանդիա), իռլանդացի դերասան։ Նա իր մասնագիտական կարիերան սկսել է 7 տարեկանում։ Նա հայտնի է  իր դերակատարմամբ Գահերի խաղ հեռուստասերիալի մեջ, որպես Ռիկոն Ստարկ և Կուբո՝ Կուբո մուլտֆիլմում։


== Անձնական կյանք ==
Արտը մեծացել է Մովիլլում։ Նրա անգլիացի մայրը՝ Մովանիան, դերասանուհի էր, որը նաև աշխատում էր դրամատիկական թատրոնում։ Հարցազրույցներից մեկում Արտն ասաց, որ իր ծնողները չէին թույլատրում նրան դիտել Գահերի Խաղը։ The Independent թերթում լավագույն կերպարների անվանակարգում Ռիկոն Սթարքը զբաղեցրեց վերջին՝ յոթանասուներորդ տեղը։


== Ֆիլմագրություն ==
2008 - Կարմիր հողմ - Freakdog - մանուկ Քեննեթ
2013 - Համբուրիր մայրիկին գիշերը - Dark Touch - Փիթեր
2014 - Աղետ - The Anomaly - Ալեքս
2011-13, 2016- Գահերի Խաղ - Game of Thrones - Ռիկոն Սթարք


== Ծանոթագրություններ ==


== Արտաքին հղումներ ==
Արտ Փարքինսոն Internet Movie Database կայքում
Արտ Փարքինսոն Թվիթթերում
Արտ Փարքինսոն Ինստագրամում
Կան-8

Կան-8 (ֆր.՝ Canton de Caen-8), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 18851 մարդ էր։Կանտոնի համարը 1444 է։ Կան-8-րդ կանտոն կանտոնում կա 3 կոմունա, որոնցից ամենամեծը Կան 8-րդ կանտոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պլաչկովիցա

Պլաչկովիցա (մակեդոներեն՝ Плачковица ), լեռնաշղթա է, որը տեղակայված է Մակեդոնիայի Հանրապետության արևելյան մասում։ Գտնվում է Ռադովիշ և Վինիցա քաղաքների միջև։
Լեռնաշղթայի ամենաբարձր գագաթը Լիսեց լեռն է 1754 մ բարձրությամբ։ Գլխավոր լեռնաշղթայի երկարությունը կազմում է 34 կմ։ Զրնովյան գետի հովիտը բաժանում է լեռները երկու մասի՝ արևմտյան և արևելյան։ Արևմտյան ամենաբարձր կետը հանդիսանում է՝  Տուրտելը (1689 մ)։ Լեռնազանգվածի մյուս խոշոր բարձրություններն են՝ Չուպինո Բրդոն (1725 մ), Բել Կամենը  (1707 մ) և Քարա Թեփեն (1625 մ)։
Լիսեցը տեղացի ալպինիստների համար հանդիսանում է բավական հայտնի երթուղի, քանի որ այն հանդիսանում է ամենադժվար բարձունքներից մեկը երկրի այս հատվածի։ Լեռան գագաթը հաճախ ձյունով է պատված հունիսին։
Լեռներում առկա են մի քանի քարանձավ, որոնցից հինգը հասանելի են հաճախման համար։ Նրանցից խոշորը Մեծ քարանձավը ունի 600 մետր երկարություն։
Պլաչկովիցյան լեռնաշղթան հիմնականում բաղկացած է՝  գրանիտից, թերթաքարերից, գնեյսից և մարմարից։ Լեռները կտրատված են բազում խորը գետային հովիտներով։ Հյուսիսային լանջերի գետերը առավել խորն են և առակ են մի շարք ջրվեժներ։
Պլաչկովիցյան լեռնաշղթայում կլիման չափավոր մայրցամաքային է, որոշակի ազդեցություն է գործում միջերկրածովյան կլիման։ Միջին տարեկան ջերմաստիճանը կազմում է մոտավորապես 10-12 °C։ Միջին տարեկան տեղումների քանակը ցածր վայրերում կազմում է 500 մմ, իսկ բարձրադիր հատվածներում 800 մմ։
Գոյություն ունեն ծրագրեր, որի համաձայն նախատեսվում է կառուցել առաջին մակեդոնական աստղադիտարանը Պլաչկովեցյան լեռներում։ Այն պետք է կառավարվի Շտիպ քաղաքի համալսարանի կողմից։


== Ծանոթագրություններ ==
Ալեքսեևկա (գյուղ, Նեմիրովի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Ալեքսեևկա գյուղում բնակվում էր 106 մարդ։ Բնակավայրը զբաղեցնում է 0,39 կմ² տարածք։ Բնակչության խտությունը կազմում էր 271,79 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջո Բերի Քերոլ

Ջո Բերի Քերոլ (անգլ.՝ Joe Barry Carroll, հուլիսի 24, 1958(1958-07-24), Pine Bluff, Արկանզաս, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է կենտրոնականի դիրքում։ Սովորել է Պերդյուի համալսարանում։ 1980 թվականի NBA դրաֆթի ժամանակ ընտրվել է «Գոլդեն Սթեյթ Ուորիորս» ակումբի կողմից՝ առաջին համարի ներքո։ Հետագայում հանդես է եկել «Օլիմպիա Միլան», «Հյուստոն Ռոքեթս», «Նյու Ջերսի Նեթս», «Դենվեր Նագեթս» և «Ֆինիքս Սանս» ակումբների կազմում։ NBA-ում, ընդհանուր առմամբ, անցկացրել է 10 մրցաշրջան։ Ընդգրկվել է NBA սկսնակների առաջին հավաքականի մեջ (1981)։ Մեկ անգամ մասնակցել է NBA բոլոր աստղերի խաղին (1987)։ 1980 թվականին ընդգրկվել է NCAA առաջին համաամերիկյան հավաքականի մեջ։ NBA կարիերայի ընթացքում, ընդհանուր առմամբ, խաղացել է 705 խաղ, որոնց ժամանակ հավաքել է 12 455 միավոր (17,7 մ/խ), կատարել 5404 անդրադարձ, 1264 փոխանցում, 687 խլում և 1121 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Սոլնցևո (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ՍոլնցևոՍոլնցևո (ուկրաիներեն՝ Сонцеве), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Սոլնցևո գյուղում բնակվում էր 985 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիվոլի ամրոց

Ռիվոլի ամրոց (իտալերեն՝  Castello di Rivoli), Սավոյի արքայական տան նախկին բնակավայրը Ռիվոլիում (Իտալիա, Թուրինի գավառ)։ Այժմ պալատում է գտնվում «Castello di Rivoli - Museo d'Arte Contemporanea» ժամանակակից արվեստի թանգարանը։


== Պատմություն ==
Ամրոցը կառուցվել է հավանաբար 9-10-րդ դարերում, դրա գոյության մասին հիշատակվում է միայն 1159 թվականին, կայսր Ֆրիդրիխ Բարբարոսայի հրովարտակում, ով զիջել է Ռիվոլին Թուրինի եպիսկոպոսությանը։
Սավոյի դինաստիան գնել է Ռիվոլին 11-րդ դարում, և շուտով հաշվեհարդար է սկսվել եպիսկոպոսության հետ, ինչի արդյունքում ամրոցը 1184 թվականին վնասվել է։ 1330 թվականին Ամադեյ 6-րդ Սավոյին տեղափոխվել է Կոնսիլիո-դեի-Պրինչիպի ամրոց։ Ամրոցը նաև Թուրինյան սավանի առաջին համաժողովրդական պաշտամունքի վայր է եղել` դեպի Թուրին դրա ճանապարհին` Ամադեյ 9-րդի օրոք։
1559 թվականի Կատո-Կամբրեզիյան համաձայնագիրը որոշել է, որ հերցոգ Էմմանուէլ Ֆիլիբերը չի կարող ապրել Թուրինում, քանի դեռ արու զավակ չի ունեցել։ Այդ պատճառով էլ նա տեղակայվել է Ռիվոլի ամրոցում և սկսել է դրա վերականգնողական աշխատանքներն ըստ Ասքանիո Վիտտոցիի նախագծի։ 1562 թվականին ծնվել է Կարլ Էմմանուել Առաջինը և նա վերադարձել է Թուրին։ Վիտտոցցիի նախագծով վերականգնողական աշխատանքներն ավարտվել են 1644 թվականին Կարլ և Ամադեո Կաստելլամոնտոների ղեկավարությամբ։ Այս ժամանակ կառուցվեց, այսպես կոչված, Երկար թևքը (իտալերեն՝  Manica lunga), որը նախատեսված էր «Սավոյի պատկերասրահի» համար. 18-րդ դարի կառույցից մինչև մեր օրերը պահպանված տարածքը։ Արվեստի բազմաթիվ գործեր գողացվել են ֆրանսիական զորքի կողմից հաջորդող տարիներին։ Նոր աշխատանքներն սկսվել են միայն 1706 թվականից հետո։ 
Վիկտոր-Ամադեյ 2-րդը նոր ճակատամաս է պատվիրել Ֆիլիպ Յուվարրոյին, սակայն դա կրկին անավարտ է մնացել։ Վիկտոր-Ամադեյն ապրել է այստեղ որպես կալանավոր` Կարլ Էմանուիլ 3-րդի որդու օրոք թագավորության վերականգնման անհաջող փորձից հետո։ Նրա մահից հետո ամրոցը լքվել է, 1863 թվականին այն դարձել է զորանոց, իսկ 20 տարի անց շենքի մի մասը վեր է ածվել գրադարանի։
Շինությունը մեծապես տուժել է Երկրորդ աշխարհամարտի ժամանակ և այդ վիճակում է մնացել մինչև 1979 թվականը, երբ սկսվել են վերականգնողական նոր աշխատանքներ։
1984 թվականին ամրոցում բացվել է Ժամանակակից արվեստի թանգարան (իտալերեն՝ Museo di Arte Contemporanea), որը Եվրոպայի ամենահայտնի թանգարաններից մեկն է։ Ամրոցում է գտնվում նաև իտալական հայտնի Combal.Zero ռեստորանը։


== Վերանորոգման ծրագրեր ==
Առաջին վերականգնողական աշխատանքներն արվել են թուրինյան ճարտարապետ Անդրեա Բրունոյի կողմից։ Ցավոք, նախաձեռնությունն ավարտին չհասցվեց, քանի որ բյուջեն բավարար էր միայն կառուցվածքային վնասները վերականգնելու համար։ Մի քանի տարի անց, 1967 թվականին նույն Բրունոն վերսկսեց շինության վերանորոգումը (իտալ.)։


== Պատկերասրահ ==

		
		
		


== Ծանոթագրություններ ==
Խարբալա 2-րդ

Խարբալա 2-րդ (ռուս.՝ Харбала 2-я, յակուտ.՝ Иккис Харбалаа (Болтоҥо)), գյուղ Ռուսաստանի, Սախա-Յակուտիայի հանրապետության Չուրապչինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 603 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվրատեսիլ 1956 երգի մրցույթ

«Եվրատեսիլ 1956 երգի մրցույթ», առաջին մրցույթն էր Եվրատեսիլի պատմության մեջ։ Տեղի է ունեցել 1956 թվականի մայիսի 24-ին Լուգանոյում (Շվեյցարիա), մի փոքրիկ դահլիճում Տեատրո Կուրսաալ անվանումով։
Առաջին մրցույթի հաղթող ճանաչվեց Շվեյցարիան ներկայացնող Լիզ Ասսիան իր «Refrain» երգով։


== Պատմություն ==

Հանդիպման ժամանակ Մոնակոյում 1955 թվականին, Եվրոպական հեռարձակողների միության անդամները քննարկել են տարբեր գաղափարներ կազմակերպելու մի համաեվրոպական երգի մրցույթ, ոգեշնչված լինելով իտալական երաժշտական Սան Ռեմո փառատոնից։ Այս հանդիպումից հետո ծնվեց Եվրատեսիլ երգի մրցույթը։ Որոշվեց անցկացնել առաջին մրցույթը հաջորդ տարի Շվեյցարիայի Լուգանո քաղաքում։


== Անցկացման վայր ==

Մրցույթի պատմության մեջ առաջին վայրը, որը հյուրընկալել է Եվրատեսիլ երգի մրցույթը եղել է Տեատրո Կուրսաալ թատրոնը, որը գտնվում է Շվեյցարական Լուգանո քաղաքում։ Քաղաք որը ծովի մակարդակից գտնվում է 273 մետր բարձրության վրա։ Շվեյցարիայի խոշորագույն քաղաքների մեջ Լուգանոն 9-րդն է։ Բնակչության մեծամասնությունը խոսում է իտալերեն։


== Ձևաչափ ==
Թույլատրվում էր միայն անհատական կատարումներ։ Բոլոր երկրները պարտավոր էին կազմակերպել իրենց մասնակիցներին ընտրությունը ազգային հեռուստատեսությամբ։ Ավստրիան, Մեծ Բրիտանիան և Դանիան բաց թողեցին առաջին մրցույթը այն պատճառով որ ուշ կազմակերպեցին իրենց ազգային ընտրությունը։ Այդ տարի հեռուստատեսությամբ չցուցադրվեց քվեարկության արդյունքները ուղղակի գլխավոր ժյուրի Ռոլֆ Լիբերմանը բեմ բարձրացավ և հայտարարեց հաղթողի անունը իսկ մնացած մասնակիցների արդյունքները մնաց անհայտ, և հետևաբար նրանք զբաղեցրեցին երկրորդ հորիզոնականը։
Միակ դեպք էր մրցույթի պատմության մեջ երբ, յուրաքանչյուր երկիր կարող էր ներկայացնել է ոչ թե մեկ այլ երկու երգ։ Նաև միակ դեպքն էր երբ յուրաքանչյուրը կարող էր քվեարկել իր երկրի օգտին։ Բացի այդ Շվեյցարիայի ժուրիին թույլ էր տրվել քվեարկել նաև Լյուքսեմբուրգի պատվիրարկության անունից։


=== Քվեարկության տարաձայնություններ ===

Երկու ժյուրիի անդամներ բոլոր մասնակից երկրներից մեկնեցին Լուգանո իրենց ձայնը գաղտնի տալու երգերի համար, չնայած Լյուքսեմբուրգի ժյուրիի անդամները չկարողացան մեկնել Լուգանո։ Քվեարկության համակարգը այս մրցույթում թույլ էր տվել ժյուրիներին քվեարկեր ցանկացած մրցակից երգի օգտին, այդ թվում, սեփական երկրի օգտին։ Բացի այդ ԵՀՄ-ի կողմից Շվեյցարիան ստացավ թույլտվություն քվեարկել Լյուքսեմբուրգի կողմից։ Այս համակարգը երբեք չի կրկնվել։


== Մասնակիցներ ==
Բացի հաղթած երկրի արդյունքից մնացած արդյունքները չեն հայտարարվել։
Սայմոն Բարքլայի "Եվրատեսիլ 2010 երգի մրցույթի ամբողջական և անկախ ուղեցույց" գրքում որտեղ ներկայացված են բոլոր տարիների քվեարկության արդյունքները, բայց չկա 1956-ինը գրում է որ. «քվեարկության արդյունքները մինչ օրս բացահայտված չեն».


== Միջազգային հեռարձակում ==
Ազգային հեռարձակողները ուղարկել են իրենց մեկնաբաններին մրցույթի, ապահովելու լուսաբանումը մրցույթի իրենց մայրենի լեզվով։


=== Չմասնակցող երկրներ ===
Որոշ չմասնակցող երկրներ, նույնպես հեռարձակում էին մրցույթը իրենց համապատասխան հեռուստաընկերությունով։

 Ավստրիա - Վոլֆ Միթլեր (ORF)
 Դանիա - Գուննար Հանսեն (Statsradiofonien TV)
 Մեծ Բրիտանիա - Վիլֆրեդ Թոմաս (BBC)


== Ծանոթագրություններ ==


== Արտաքին հղումներ ==
Եվրատեսիլի պաշտոնական կայք
Եվրատեսիլ 1956 երգի մրցույթ (Աուդիո)
Մալակկա (այլ կիրառումներ)

Մալակկա, կարող է վերաբերել,

Մալակկա, Հարավ-Արևելյան Ասիայի թերակղզիներից, Հնդկաչին թերակղզու հարավային մասը։
Մալակկա (քաղաք), քաղաք և նավահանգիստ Մալայզիայում, Մալակկա թերակղզում։
Ստուպոր

Ստուպոր (լատ.՝ stupor — անշարժություն), ընդարմացում, մարդու կամային գործունեության խանգարում, որն արտահայտվում է շարժողական ոլորտի արգելակմամբ, մկանային տոնուսի բարձրացմամբ։ Հոգեկան հիվանդության ախտանշան է։ Հիվանդներն անշարժ պառկում են կամ նստում, դիրքը բոլորովին չեն փոխում, չեն խոսում (մուտիգմ), երբեմն հարցերին պատասխանում են միայն միմիկայով։ Ստուպորը լինում է կատատոնիկ, պսիխոգեն, դեպրեսիվ ձևերի։ Կատատոնիկ ստուպորը ամենահաճախ հանդիպող ձևերից է։ Բնորոշվում է մկանային տոնուսի ծայրահեղ բարձրացմամբ (կատալեպսիա), որին բնորոշ են «մոմանման ճկունությունը» (երկար ժամանակ միևնույն դիրքում, առավել հաճախ «սաղմնային դիրքում» մնալը կամ դիրքի ամեն մի փոփոխության երկարատև պահպանվելը), «օդային բարձի ախտանշանը» (պառկած վիճակում գլուխը երկար ժամանակ օդում պահելը) և այլն։ Կատատոնիկ ստուպորը հանդիպում է շիզոֆրենիայի ժամանակ ու համարվում է նրա կլինիկական ձևերից մեկը։ Պսիխոգեն ստուպորը հետևանք է կյանքին վտանգ սպառնացող իրավիճակներում (երկրաշարժ, ջրհեղեղ, ռմբակոծություն և այլն) առաջացած հոգեկան սուր տրավմաների։ Արտահայտվում է հոգեշարժական ոչ երկարատև ընդարմացմամբ (այստեղից էլ «սարսափից քարացավ» ժողովրդական արտահայտությունը)։ Ուղեկցվում է վեգետատիվ խանգարումներով (պուլսի արագացում, խիստ գունատություն, քրտնարտադրություն, երբեմն լուծ և այլն)։ Հիստերիկ ստուպորը պսիխոգեն ստուպորի տարատեսակն է, որը հատուկ է հիստերիայով տառապողներին։ Զարգանում է աստիճանաբար։ Հիմնականում արտահայտվում է ընդարմացմամբ և մուտիգմով (կամային համրություն)։ Դեպրեսիվ բնորոշ է ծանր դեպրեսիվ վիճակներին։ Վ․ Հովհաննիսյան
Օդալիսկա

Օդալիսկա կամ որոշ արտասանություններում ադալիսկա հայերենում նրանց կոչում են նաև տարփուհի (թուրքերեն՝ odalık / اوطه‌لق)։ Պալատական անառակ կամ հարեմում կին, որը ծառայում է միայն սեռական հաճույքների բավարարման համար, և չի արժանանում կնոջ կարգավիճակի։ Նրանք արաբական հասարակություններում ապրել են որպես սեռական ստրուկներ։

Օդալիսկա բառը ֆրանսիական ծագում ունի, որը փոխակերպվել է թուրքերենի՝ օդա (սենյակ) և լիսկա (աղջիկ կամ կույս)։ Օդալիսկանները հարեմի դասակարգի ամենացածր կանայք էին, որոնք ծառայում էին սուլթանին և հարճերին ո՛չ որպես տնային ծառաներ, այլ սեռական։ Օդալիսկաններին սովորաբար նվիրում էին որպես կենդանի նվեր։


=== Պատմություն ===
Օդալիսկանները պալատներում հագնվում էին որպես տղամարդ ծառայողներ, այնպիսի հագուստով ինչպես պալատական տղամարդ ծառայողները։ Հարեմում ապրելու պայմանները նրանց համար բավական խիստ էին, նրանք չէին ստանում նվերներ, ինչպես մնացյալ կանայք, և չէին արժանանում սիրալիր վերաբերմունքի։ Միայն բացառիկ տաղանդների՝ երգեցողության, գիտելիքների պարագայում սուլթանի կամ տղամարդու կողմից կարող էր բարձրացվել օդալիսկայի կարգավիճակը։ Մեր օրերում արաբական մշակույթում օդալիսկա տերմինը գործածում են որպես վիրավորանք՝ թեթև բարքի տեր կանանց մատնանշելիս։


=== Արվեստում ===
Բավական տարածում գտավ 19-րդ դարում Օսմանյան կայսրության մասին նկարները և դրանց թվում նաև օդալիսկանների պատկերումը։ Նրանց սովորաբար պատկերում էին արևելյան հագուստով, գեղեցիկ ինտերիերով և կիսամերկ, սովորաբար պառկած։ Ավելի հայտնի կտավ է Դոմինիկ Էնգրի  Գլխավոր տարփուհին (նկար)։


== Ծանոթագրություններ ==
Արամ Իսաբեկյան

Արամ Իսաբեկյան (սեպտեմբերի 26, 1952(1952-09-26), Երևան, Հայկական ԽՍՀ, ԽՍՀՄ), հայ նկարիչ, ՀՀ արվեստի վաստակավոր գործիչ (2002), Հայաստանի ժողովրդական նկարիչ (2019)։
Էդուարդ Իսաբեկյանի և Արփենիկ Նալբանդյանի որդին է։


== Կենսագրություն ==
1976 թվականին ավարտել է Երևանի գեղարվեստա-թատերական ինստիտուտը։ 1980 թվականից դասավանդել է նույն ինստիտուտում (1990-1994 թվականներին` պրոռեկտոր), 1994 թվականից Երևանի գեղարվեստի ինստիտուտի (2000 թվականից` Երևանի գեղարվեստի պետական ակադեմիա) ռեկտոր, (2003 թվականից՝ պրոֆեսոր)։ 2003, 2008, 2013 և 2017 թվականներին վերընտրվել է ակադեմիայի ռեկտորի պաշտոնում։ 1982 թվականից Հայաստանի նկարիչների միության և ՅՈւՆԵՍԿՕ-ի Նկարիչների միջազգային ընկերության անդամ է։
Ստեղծել է նատյուրմորտներ, կոմպոզիցիաներ։ 1976 թվականից մասնակցել է համապետական և համամիութենական ավելի քան 200 ցուցահանդեսների։ Անհատական ցուցահանդեսներ է ունեցել Երևանում (1982, 1999, 2001, 2010, 2019), Էջմիածնում (1987), Փարիզում (1995, 1996, 1998), Հալեպում (1991), Կահիրեում, Լոնդոնում։ 2022 թվականին անհատական ցուցահանդես Հայաստանի Նկարիչների միությունում՝ 70-ամյակին նվիրված։  2002 թվականին դարձել է բնության և հասարակության մասին գիտությունների միջազգային ակադեմիայի իսկական անդամ, ակադեմիկոս։
Աշխատանքները գտնվում են տարբեր թանգարաններում ու ցուցասրահներում, ինչպես նաև բազմաթիվ անհատական հավաքածուներում։


== Պարգևներ, մրցանակներ ==
ՀՀ կրթության և գիտության նախարարության ոսկե մեդալ, 1999
ՀՀ Մովսես Խորենացու մեդալ, 2001
ՀՀ արվեստի վաստակավոր գործիչ, 2002
ՀՀ ժողովրդական նկարիչ, 2019
ՀՀ ԿԳՄՍ նախարարության ոսկե մեդալ, 2022
«Վահան Թեքեյան» մրցանակակիր, 2022


== Ստեղծագործությունները ==
«Շեփորով նատյուրմորտ» (1982)
«Նամակ Ամերիկայից» (1988)
«Արվեստանոցում» (1993)
«Նվիրում» (1992)
«Հորս դիմանկարը» (1995)
«Փարավոն Միրզոյան» (1997)
«Վարվառան» (1999)
Աննայի դիմանկարների շարքը (1995-1997)Ճանապարհորդական տպավորությունների, կարդացածի և վերհուշերի արդյունք են հետևյալ ստեղծագործությունները՝

«Երազ», (1991)
«Ասպետն ու կինը», (1992)
«Հանդիպում», (1997)
«Կախարդուհին», (1999)
«Վենետիկյան մոտիվ», (1999)


== Ծանոթագրություններ ==


== Արտաքին հղումներ ==
Պաշտոնական կայք
Ժամանակ (այլ կիրառումներ)

Ժամանակ, կարող է վերաբերել՝

Ժամանակ - իրերի՝ երևույթների և իրադարձությունների տևողություն
Ժամանակ - հասարակական-քաղաքական և գրական օրաթերթ
Անայիս

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Անայիս (Եվփրիմե Ավետիսյան, փետրվարի 20, 1872(1872-02-20), Բեշիքթաշ, Կոստանդնուպոլիս, Օսմանյան կայսրություն - օգոստոսի 4, 1950(1950-08-04), Փարիզի 20-րդ շրջան, Փարիզ), հայ բանաստեղծուհի, արձակագիր։


== Կենսագրություն ==
Ծնվել է Կ. Պոլսում, Ակնից գաղթած Չոպանյան (Հովվյան) հայտնի գերդաստանի ճյուղավորումներից մեկում։ Կրթությունն ստացել է ծննդավայրի Մաքրուհյաց վարժարանում, ապա սովորել ֆրանսիացի գրող տիկին Ֆյուրեի մասնավոր դպրոցում։ Հայերենը կատարելագործելու համար մասնավոր դասեր է վերցրել բանաստեղծներ Թովմաս Թերզյանից և Խորեն Նար Պեյից։ 1893 թվականին «Մասիս» հանդեսում լույս է տեսել նրա առաջին բանաստեղծությունը։ Այնուհետև հաճախ է երևացել պարբերական մամուլում արձակ և չափածո երկերով։
Համիդյան տարիներին մեկնել է Շվեյցարիա, օսմանյան սահմանադրությունից հետո վերադարձել է Պոլիս, աշխատակցել մամուլին («Բիւզանդիոն», «Արեւելեան մամուլ», «Շանթ» և այլն)։ Առաջին աշխարհամարտից հետո եղել է «Հայ կին» հանդեսի աշխատակիցներից մեկը։ 1922 թվականին անցել է Փարիզ, որտեղ ապրել է մինչև իր կյանքի վերջը, շարունակելով աշխատակցել սփյուռքահայ մամուլին («Հայաստանի կոչնակ», «Անահիտ» և այլն)։ Նրա բանաստեղծություններն ամփոփված են «Այգ եւ վերջալոյս» ժողովածուում (Փարիզ, 1942)։ Մահից մի տարի առաջ լույս են տեսել նրա արժեքավոր հիշողությունները «Յուշերս» վերնագրով (Փարիզ, 1949)։


== Ծանոթագրություններ ==
Ինքնակոչի համախտանիշ

Ինքնակոչի համախտանիշ (անգլ.՝ Impostor (imposter) syndrome), հոգեբանական երևույթ, որի ժամանակ մարդը ունակ չէ իր ձեռքբերումները ինտերնալիզացնել։ Չնայած դրանց հիմնավոր լինելու փաստարկին, համախտանիշով տառապող մարդիկ, շարունակում են վստահ լինել, որ իրենք խաբեբա են և արժանի չեն այն հաջողությանը, որին հասել են։ Որպես օրենք, իրենց ձեռքբերումները նրանք բացատրում են հաջողությամբ, հարկավոր պահին՝ հարկավոր տեղում լինելով կամ նրանով, որ ուրիշներին համոզել են, որ իրենք ավելի խելոք և իրավասու են, քան կան իրականում։


== Հարցի պատմությունը ==
«Ինքնակոչի համախտանիշ» եզրը առաջին անգամ օգտագործվել է 1978 թվականին Պաուլինա Քլենսի  (անգլ. Pauline R. Clance) և Սյուզաննա Այմսի (անգլ. Suzanne A. Imes) հոդվածում, ըստ նրանց ուսումնասիրության շատ  հաջողակ կանայք հակված էին մտածել, թե իրենք խելոք չեն և որ շրջապատը գերագնահատում է իրենց։
Ինքնակոչի համախտանիշը հոգեկան խախտում չի համարվում և չկա DSM-IV-ում, բայց հոգեբանների ուսումնասիրության նյութ է եղել։  Պարզվել է, որ չնայած որոշ մարդիկ նախատրամադիր են ինքնակոչի համախտանիշին, դա բնավորության գիծ չէ, թեև երկար ժամանակ բնութագրվում էր որպես  բնածին որակ։ 2000-ական թվականներից համախտանիշը ուսումնասիրվում է, որպես որոշակի իրադրության և գրգիռի պատասխան։


== Գրականություն ==
Clance Pauline Rose։ «Impostor Phenomenon» 
Feeling like a fraud // YorkU (alumni magazine). — York University, October 2006.
«The Impostor Syndrome» (անգլերեն)։ Caltech Councelling Center։ Վերցված է 2014-11-16 
Юлия Сеткова (16.12.2010)։ «Уничтожь в себе «самозванца»» (ռուսերեն)։ DW։ Վերցված է 2014-11-16 
Leigh Buchanan (2006-09-01)։ «The Impostor Syndrome» (անգլերեն)։ Inc magazine։ Վերցված է 2014-11-16 
Martha Kearney (2006-02-15)։ «A nagging fear of being found out» (անգլերեն)։ BBC։ Վերցված է 2014-11-16 
Sabrina Farmer (2012-06)։ «Overcoming My Biggest Roadblock, Myself» (անգլերեն)։ USENIX։ Վերցված է 2014-11-16 
Treat A.R., Indiana University. School of Education Beyond Analysis by Gender: Overexcitability Dimensions of Sexually Diverse Populations and Implications for Gifted Education. — Indiana University, 2008. — ISBN 9781109027501
Julie Pagano (2014)։ «It's Dangerous to Go Alone: Battling the Invisible Monsters in Tech» (անգլերեն)։ PyCon։ Վերցված է 2014-11-15 
Blanchard F.A., Crosby F.J. Affirmative Action in Perspective. — Springer New York, 1989. — (Recent research in psychology). — ISBN 9781461396390
Список литературы о синдроме самозванца, Паулина Кланс (англ.)
«Заткнись, синдром самозванца: я отлично программирую» (ռուսերեն) 


== Ծանոթագրություններ ==
Տերեբունովո

Տերեբունովո (ռուս.՝ Теребуново), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլի Պոլենով

Վասիլի Դմիտրևիչ Պոլենով (ռուս.՝ Васи́лий Дми́триевич Поле́нов, հունիսի 1, 1844(1844-06-01)[…], Սանկտ Պետերբուրգ, Ռուսական կայսրություն - հուլիսի 18, 1927(1927-07-18)[…], Պոլենովո), ռուս նկարիչ։ Պետերբուրգի Գեղարվեստի ակադեմիայի իսկական անդամ Վասիլի Պոլենով (1893)։ ՌԽՖՍՀ ժողովրդական նկարիչ (1926)։ Սովորել է Պ․ Պ․ Չիստյակովի մոտ և Պետերբուրգի Գեղարվեստի ակադեմիայում (1863-1871, 1872-1876 թվականներին՝ կրթաթոշակառու՝ Իտալիայում և Ֆրանսիայում)։


== Գործունեություն ==
Որպես նկարիչ-թղթակից մասնակցել է սերբաչեռնոգորիա-թուրք․ (1876) և Ռուս-թուրքական (1877-1878) պատերազմներին։ 1878 թվականից՝ պերեդվիժնիկների ընկերության անդամ։ 1870-ական թվականներին Վասիլի Պոլենովի գործերում մեծ տեղ է գրավել բնանկարը։ Շարունակելով Ա․ Կ․ Սավրասովի և Ֆ․ Ա․ Վասիլևի քնարական բնանկարի ավանդույթները՝ Վասիլի Պոլենովը ռուս գեղանկարչության մեջ առաջիններից է, որ ձգտել է կոմպոզիցիոն ավարտվածության և հստակ գծանկարի հետ զուգորդված կոլորիտի պլենէրային թարմության, մոտիվի կենսալի բնականության («Մոսկովյան բակ», 1878, «Տատիկի այգին», 1878, երկուսն էլ՝ Տրետյակովյան պատկերասրահ, Մոսկվա)։ Մերձավոր Արևելքում և Հունաստանում ստեղծած էտյուդներով (1881-1882), որոնք նյութ են հանդիսացել «Քրիստոսը և մեղսագործ կինը» կտավի համար (1886-1887, Ռուսական թանգարան, Լենինգրադ), Վասիլի Պոլենով փորձել է քրիստոնեության բարոյագիտության ոգով լուծել բարոյական խնդիրներ, իսկ գեղարվեստական առումով՝ նորոգել ակադեմիզմի գեղանկարչական համակարգը։ Վասիլի Պոլենովի ձգտումը հումանիստական թեմաների՝ առավելապես արտահայտվել է «Հիվանդ կինը» նկարում (1886, Տրետյակովյան պատկերասրահ)։ 1880-ական թվականների կեսերից Վասիլի Պոլենովի ստեղծած բնանկարներին առավել բնորոշ է էպիկական հնչեղությունը, մոնումենտալությունը, յուրահատուկ դեկորատիվությունը, ազատ նկարելակերպը («Ոսկե աշուն», 1893, Վ․ Դ․ Պոլենովի թանգարան-դաստակերտ, Պոլենովո)։ 1870-ական թվականներից շատ է աշխատել բեմանկարչության բնագավառում (1873 թվականից ձևավորել է ներկայացումներ), ներդրել նոր արտահայտչամիջոցներ։ 1892-1895 թվականներին դասավանդել է Մոսկվայի գեղանկարչության, քանդակագործության և ճարտյան ուսումնարանում։ 1905 թվականին Վ․ Ա․ Սերովի հետ Գեղարվեստի ակադեմիայի խորհրդին բողոք է հղել հունվարի 9-ին բանվորների գնդակահարության դեմ։ Բորոկ դաստակերտում (1931 թվականից՝ Պոլենովո) Վասիլի Պոլենով ստեղծել է գեղարվեստական թանգարան (1939 թվականին Վասիլի Պոլենովի հարազատները նվիրաբերել են պետությանը)։ Վասիլի Պոլենովի «Ոսկե աշուն» (1894), «Օկա գետի ափերը» (1895) և այլ գործեր գտնվում են Հայաստանի պետական պատկերասրահում։


== Ծանոթագրություններ ==
Թասմանիա (նահանգ)

Անվան այլ կիրառումների համար տե՛ս՝ Թասմանիա (այլ կիրառումներ)Թասմանիա (անգլ.՝ Tasmania), Ավստրալիայի նահանգ, որը գտնվում է համանուն կղզու վրա 240 կմ հարավ Ավստրալիա մայրցամաքից և նրանից բաժանված Բասի նեղուցով։ Կառավարումը տարածվում է նաև մոտ գտնվող կղզիների (Քինգ, Ֆլինդերս և այլ) և հեռու գտնվող Մակուորի կղզու վրա։ Բնակչությունը՝ 512 100, 2012 թվականի մարտի վերջի տվյալներով։ Մակերեսը՝ 68 401 կմ²։ Մայրաքաղաքը և ամենամեծ քաղաքը Հոբարտն է։ Այլ խոշոր քաղաքներն են Լոնսեստոնը, Դևենպորտն ու Բերնին։
Կլիման հյուսիսում մերձարևադարձային է, հարավում՝ բարեխառն, խոնավ։ Հուլիսի միջին ջերմաստիճանը 8 °C է, փետրվարինը՝ 17 °C, տարեկան տեղումները՝ 600-2800 մմ։ Գետերը ջրառատ են, հարուստ՝ ջրային ռեսուրսնեով։ Կենտրոնական սարավանդում կան սառցադաշտային լճեր։ Տիրապետում են խոնավ անտառները (էվկալիպտ, մշտականաչ հաճարենի) և ալպյան մարգագետինները։


== Ծանոթագրություններ ==


== Արտաքին հղումներ ==
http://australia-ru.com/tasmania.html Archived 2012-09-19 at the Wayback Machine.
Թասմանիայի կառավարության կայքը (անգլ.)
Աբդուլինո (գյուղ, Բուրաևսկի շրջան)

Անվան այլ կիրառումների համար տե՛ս՝ Աբդուլինո (այլ կիրառումներ)Աբդուլինո (ռուս.՝ Абдуллино, բաշկիրերեն՝ Абдулла), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 56 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարսելոնայի թագավորական հրապարակ

Բարսելոնայի թագավորական հրապարակ (իսպ.՝ Plaza Real, կատ.՝ Plaça Reial), հրապարակ Բարսելոնայի գոթական թաղամասում։ Գտնվում է Լա Ռամբլայի կողքին և հայտնի զբոսաշրջային վայր է, հատկապես՝ գիշերը։ Հրապարակում կան բազմաթիվ ռեստորաններ, և Բարսելոնա քաղաքի ամենահայտնի գիշերային ակումբներից մի քանիսը՝ Սիդեկարը, Ջամբորը և Կարման գտնվում են այստեղ։ Հայտնի է նաև իր բացօթյա վայրերով։ Ամռանը համաժողովրդական հանդիպման վայր է, իսկ սեպտեմբերին` ամենամյա Լա Մերս փառատոնի կայացման վայրը։ Բացօթյա համերգների և այլ տոնակատարությունների ժամանակ, ինչպիսին Ամանորի նախօրեն է, հաճախ շատ մարդաշատ է լինում այստեղ։
Նույն տեղում եղել է Կապուցինների Սանտա Մադրոնայի վանքը, որը հրդեհվել է 1835 թվականին։ 19-րդ դարում նրա տեղում կառուցվել է «Plaça Reial» հրապարակը, որի հեղինակն է Ֆրանչեսկ Դանիել Մոլինա ի Կասամախոն։ Հրապարակի կրկնօրինակն է հանդիսանում Մեխիկո քաղաքում գտնվող Պլացա Գարիբալդին (Plaza Garibaldi)։
1893 թվականին հրապարակում մի անարխիստի կողմից իրականացվել է հարձակում գեներալ Մարտինես դե Կամպոսի վրա։
Հրապարակի լապտերները նախագծվել են կատալոնացի ճարտարապետ Անտոնիո Գաուդիի կողմից։ Հրապարակում է գտնվում նաև Roma Reial հյուրանոցը։


== Տրանսպորտ ==
Բարսելոնայի մետրոպոլիտենի Liceu կայարան (3-րդ գիծ)


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
La Reial.com
Bcn.es Archived 2010-01-05 at the Wayback Machine.
Barcelona.com
(709) Ֆրինգիլա

(709) Ֆրինգիլա (անգլ.՝ Fringilla), աստերոիդ աստերոիդների հիմնական գոտում։ Հայտնաբերվել է 1911 թվականի փետրվարի 3-ին Ջոզեֆ Հելֆրիչի կողմից Հայդելբերգում։
Միջին հեռավորությունը Արեգակից կազմում է 2,915108 ա. մ., առավելագույնը մոտենում է 2,586 ա. մ. հեռավորության վրա և հեռանում 3,2443 ա. մ., իսկ Երկրի ուղեծրին Ֆրինգիլա աստերոիդը նվազագույնը մոտենում է 1,5797 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1817,94 երկրային օրվա ընթացքում, իր ուղեծրով շարժվելով միջինում 0,198026 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(709) Ֆրինգիլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլյակու

Կոլյակու (էստ․՝ Koljaku), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բաս

Անվան այլ կիրառումների համար տե՛ս՝ Բաս (այլ կիրառումներ)Բաս (իտալերեն՝ basso, ցածր)

Արական ամենացածր երգչաձայն, լինում են բարձր և ցածր։ Բարձր բասը կոչվում է լիրիկական բաս կամ բաս-կանտանտե. ցածր բասը կոչվում է բաս-պրոֆունդո, գոյություն ունեցող «բնահատուկ» բաս կամ բաս-բուֆ, առաջին բաս կամ երկրորդ բաս հասկացությունները ստեղծվել են ըստ երգչախմբում կամ բեմում նրանց գրաված տեղի և ամպուլայի։ Բացի դրանից, միայն երգչախմբերում օգտագործվում են բաս-օկտավաները, այլ կերպ՝ օկտավիստները։
Փողային նվագախմբի մեջ մտնող պղնձյա փողային նվագարաններ (գործիքներ)` սի բեմոլ և մի բեմոլ լարվածքով (in B, in Es), նոտագրվում են բասի բանալիով, հնչում են ըստ գրվածի։
Ցածր ձայնասահմանի նվագարանները` կոնտրաբասը, տուբան և այլն։
Թվագրված բաս կամ գեներալ բաս։
Երաժշտական բազմաձայն ստեղծագործության ամենցածր ձայնը (պարտիան)։
Հարմոնիան ուսումնասիրելիս՝ քառաձայնի չորրորդ ձայնը։


== Ծանոթագրություններ ==
Տարազ (այլ կիրառումներ)

Տարազ, կարող է վերաբերել՝

Տարազ - պատմական տարբեր դարաշրջաններում զանազան երկրներին, ժողովուրդներին, էթնիկական և տարածքային խմբերին, բնակչության որոշակի շերտերին բնորոշ հագուստ
Տարազ - գրական-գեղարվեստական, հասարակական շաբաթաթերթ (այնուհետև ամսագիր)
Զագրեբ քաղաքի թանգարան

Զագրեբ  քաղաքի  թանգարան  (խորվ.՝ Muzej grada Zagreba; հայտնի է նաև MGZ հապավումով), քաղաքային թանգարան Խորվաթիայի մայրաքաղաք Զագրեբում` նվիրված քաղաքի հետ կապված անցյալ և ներկա պատմական, քաղաքական, մշակութային իրադարձություններին և անհատներին։


== Գտնվելու վայր և աշխատանքային ռեժիմ ==
Թանգարանը գտնվում է 1650 թվականին կառուցված և մանրակրկիտ վերականգնված նախկին վանական հուշահամալիրում (Պոպովի աշտարակ, աստղադիտարան և ալրաղաց) և տեղակայված է Օպատիչկայի (խորվ.՝ Opatička) փողոցի թիվ 20 շենքում։  
Աշխատանքային ռեժիմ (այցելուների համար)`

երեքշաբթիից մինչև ուրբաթ` 10:00 մինչև 18:00
շաբաթ`  11.00 մինչև 19:00
կիրակի`10.00 մինչև 14:00
երկուշաբթի` փակ է


== Պատմություն ==
Զագրեբ քաղաքի թանգարանը ստեղծվել է 1907 թվականին «Խորվաթական վիշապի եղբայրություն» (խորվ.՝ Braća hrvatskoga zmaja) մշակութային ընկերության կողմից։ Թանգարանային հաստատությունն իր բավականին մեծաքանակ ցուցադրություններով լուսաբանում է Զագրեբի մշակութային, գեղարվեստական, տնտեսական և քաղաքական պատմության ժամանակահատվածները` ընդգրկելով մեծ ժամանակաշրջան, քաղաքի տարածքում հայտնաբերված հռոմեական գտածոներից մինչև մեր ժամանակները։ Թանգարանի հավաքածուն կազմում է շուրջ 75000 պահպանվող միավոր, որոնք դասավորված են հաջորդական համակարգված կարգով և արտացոլում են ինչպես քաղաքի պատմական զարգացումը, այնպես էլ զագրեբցիների կենցաղը տարբեր պատմական ժամանակաշրջաններում, ինչպես նաև քաղաքի պատմության և մշակույթի հետ կապված վառ անհատականությունների կյանքն ու ստեղծագործությունները։


== Պատկերասրահ ==


== Ծանոթագրություններ ==


== Արտաքին հղումներ ==
Թանգարանի կայքէջ
Զագրեբի թանգարանի մասին Զագրեբի տուրիստական-տեղեկատվական հարթակում
Բրազիլական հոսանք

Բրազիլական հոսանք, Ատլանտյան օվկիանոսի մակերևութային տաք հոսանք Հարավային Ամերիկայի ափերի մոտ։ Հարավային պասսատային հոսանքի մի ճյուղն է։ Շարժվում է Բրազիլիայի ափերի երկայնքով մինչև մոտավորապես հյուսիսային լայնության 40o, ուր հանդիպում է Ֆոլկլենդյան հոսանքի և Արևմտյան քամիներ հոսանքի սառը ջրերին։


== Ծանոթագրություններ ==
Սարգիս

Անվան այլ կիրառումների համար տե՛ս՝ Սարգիս (այլ կիրառումներ)Սարգիս, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռիաշան

Ռիաշան (պորտ.՝ Riachão), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Կուրիմատաու Օրիենտալի գավառի կազմի մեջ։ Բնակչությունը կազմում է 3052 մարդ՝ 2006 թվականի տվյալներով։ Գրավում է 90,150 կմ2 տարածք։ Բնակչության խտությունը՝ 33,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.645.256,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.265,69 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,568 (տվյալները՝ ՄԱԿ-ի զարգացման ծրագրի)։
Էկլոյի բեֆրուա

Էկլոյի բեֆրուա, աշտարակը գտնվում է Էկլոյի կենտրոնական հրապարակում՝ Բելգիայյի Արևելյան Ֆլանդրիա նահանգում:Բեֆրուան գտնվում է քաղաքային խորհրդի հաստատության հարևանությամբ։ Բելգիական և ֆրանսիական մյուս բեֆրուաների հետ միասին, Էկլոյի բեֆրուան ընդգրկված է ՅՈՒՆԵՍԿՕ-ի համաշխարհային ժառանգության ցուցակում՝ 943-007 համարով ։
Մինչև 19-րդ դարի վերջը, բեֆրուայի տարածքում եկեղեցի էր։ 1930-1932 թվականներին Քաղաքային խորհրդի շենքը վերակառուցվեց և նաև Առաջին Համաշխարհային պատերազմի զոհերի հիշատակին կառուցվեց այս 35 մ. աշտարակը։ Ճարտարապետը՝ Ամանդ Յանսենն էր ։
Բեֆրուան կառուցված է աղյուսից և կրաքարից։
Բեֆրուան պատրաստված է աղյուսից և կրաքարից։ Աշտարակի ներքևի հատվածը կառուցված է կրաքարից։ Քաղաքի անվանումը կապված է կաղնու հետ։ Էկլոյի ազատագրման 40ամյակի առթիվ 1985 թվականին, աշտարակի վերին, աղյուսային հատվածում տեղադրվեց карильон


== Ծանոթագրություններ ==
Չիստոպոլիե (այլ կիրառումներ)

Չիստոպոլիե, կարող է վերաբերել՝

Չիստոպոլիե - ավան, Ուկրաինայի Չեռնիգովի մարզի Բոբրովիցայի շրջանում
Չիստոպոլիե - գյուղ, Ուկրաինայի Կիրովոգրադի մարզի Օլշանսկի շրջանում
Նասոնտով (Բելոկալիտվինսկի շրջան)

Նասոնտով (ռուս.՝ Насонтов), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կրասնոդոնեցկի գյուղական համայնքի կազմի մեջ։
Յանին Յանսեն

Յանին Յանսենը (հոլանդերեն՝ Janine Jansen) հոլանդացի ջութակահարուհի է։ Ծնվել է 1978 թվականի հունվարի 7-ին՝ նիդեռլանդական Սուստ քաղաքում։ Նա համարվում է աշխարհի ամենատաղանդավոր ջութակահարուհիներից մեկը։


== Կյանքը և կարիերան ==
Յանսենը ծնվել է երաժիշտների ընտանիքում։ Հայրը և երկու եղբայրները երաժիշներ են՝ ջութակահար և թավջութակահար, իսկ մայրը դասական երգչուհի է։ Նա սկսել է ջութակ նվագել 6 տարեկան հասակից։ Եղել է Ֆիլիպ Հիշհորնի և Բորիս Բելկինի ուսանողը։ 12 տարեկան հասակում նա առաջին անգամ հանդես է եկել որպես սոլիստ՝ կատարելով Մաքս Բրուխի ջութակի կոնցերտը։ Այնուհետև աշխատել է տարբեր նվահախմբերի հետ։ Համերգներ է նվագել աշխարհի ամենամեծ նվագախմբերի հետ տարբեր հանրահայտ դիրիժորների գլխավորությամբ։ Բացի դասական րեպերտուարից Յանսենը նաև գերված է ժամանակակից կոմպոզիտորների գործերով։ Նա բարձր է գնահատում Բենջամեն Բրիտտենի արվեստը։ Կատարել է տարբեր շրջագայություններ Վալերի Գերգիևի, Պաավո Յաարվիի և այլ դիրիժորների հետ մեկտեղ։
Նա 2006 թվականին 25.000 հանդիսատեսի արջև հանդես է եկել Բեռլինի Ֆիլհարմոնիկ Նվագախմբի հետ միասին։ Ամեն տեղ բարձր է գնահատվում Յանսենի փայլուն կատարողական արվեստը։ Նա հայնտի է իր շատ էմոցիոնալ նվագով։ Շատ ժամանակ նա երկարացնում և սենտիմենտային երանգ է տալիս իր սոլոյին։
Բացի սոլիստի կարիերայից նա նաև հանդես է գալիս կամերային երաժշտության բնագավառում, տարբեր կատարողների հետ միասին։ Նա ունի իր սեփական երաժշտական փառատոնը Ութրեխթ քաղաքում։ Այս փառատոնի շրջանակներում նա հանդես է եկել թավաջութակահար Միշա Մաիսկիի և դաշնակահար Հաննես Միննաարի հետ կատարելով Անտոնին Դվորժակի դաշնամուրային տրիոն։ Նա կատարել է բազմաթիվ ձայնագրություններ։ 2008 թվականին նա ձայնագրել է Բեթհովենի և Բրիտտենի ջուտակի կոնցերտները։ Ձայնագրել է նաև Մենդելսոնի և Բրուխի ջութակի կոնցերտները։ Այս ձայնասկավառակի մեջ նաև տեղ է գտել Բրուխի ռոմանսը ալտի և նվագախմբի համար։ Յանսենը կատարել է ալտի պարտիան։ Նա ձայնագրել է նաև Բախի պարտիտները՝ սոլո ջութակի համար։
Այժմ Յանսենը նվագում է Ստրադիվարիուսի պատրաստած "Բառառե" ջութակը, որը նրան տրամադրել է Չիկագոյի Ստրադիավարիուսի անվան կազմակերպությունը։


== Ծանոթագրություններ ==